Kui Malmöle oli tiir peale tehtud, sõitsime rongiga veel poole tunni jagu edasi ja külastasime ülikoolilinna Lund. Kuna tegu oli halli  pühapäevaga, oli linn justkui välja surnud, natuke kõledavõitu ja külm. Seega, Tartu sarnased üliõpilastest pulbitsevad tänavad ootavad ilmselt kevadisemaid aegu. Samas, sain teada, et Lundis on korporatiivne vaim tugev ning tegelikult veedavadki tudengid oma vaba aja pigem konvendihoons kui linna peal pubis. Nii olevat taskukohasem ka. Lundis on küll vingeks vaatamisväärsuseks keskaegne katedraal koos oma astronoomilise kellaga. Katedraali keldris saab vanu hauaplaate uudistamas käia ja üldse on tegu väga võimsa ehitisega.